На основу члана 8. Закона о средствима у својини Републике Србије (''Сл.гл.РС'', бр. 53/95), члана 105. Статута општине Пожега („Општински службени гласник“ број 2/08) и Закључка Скупштине општине Пожега, 01 број 06-42/2017 од 24.8.2017. године, Комисија за објављивање огласа и спровођења поступка лицитације, објављује

**О Г Л А С**

РАСПИСУЈЕ СЕ јавна лицитација за издавање у закуп најповољнијим понуђачима за пословну просторију која је у својини Републике Србије а на коришћењу код Општине Пожега ближе означена као:

* Пословна просторија која се налази на углу улице Војводе Мишића и Николе Пашића у Пожеги у површини од 24м2, на парцели 207/2 КО Пожега.

Пословна просторија издаје се на одређено време у трајању од четири године.

Обавеза закупопримца је да поред излицитиране цене закупа плаћа додатно и ПДВ на уговорену цену закупа, као и трошкове потрошње електричне енергије, градског грађевинског земљишта и комуналних услуга.

Јавна лицитација одржаће се дана 26.9.2017. године са почетком у 10,00 сати у Малој сали Општине.

Почетна цена за пословну просторијује **1.500,00 дин/м2.**

Право учешћа на лицитацији имају правна и физичка лица уз претходну уплату учешћа у износу од 50.000,00 динара на рачун број 840-742152843-59 - приходи од издавања локала у закуп.

Право на учешћу на лицитацији немају они који дугују општини Пожега закупнину по досадашњим Уговорима на име закупљеног пословног простора, односно пре лицитације Комисији морају доставити потврду од Службе за рачуноводство да су измирили своје обавезе у потпуности.

Да је учесник лицитације измирио доспеле порезе, доприносе и друге јавне дажбине у складу са прописима Републике Србије, о чему ће Комисији доставити потврду Управе прихода и Одељења локалне пореске администрације.

Најповољнији понуђач је у обавези да са Општином Пожега закључи уговор о закупу у року од пет (5) дана од дана спроведене лицитације, са обавезом уплате једномесечне закупнине унапред у року од пет дана од дана закључивања уговора.

Уколико најповољнији понуђач у року од пет дана од спроведене лицитације не закључи уговор о закупу, губи право на повраћај уплаћеног износа на име учешћа на лицитацији а Општина Пожега је овлашћена да са следећим најповољнијим понуђачем закључи уговор о закупу без поновног поступка лицитације.

Осталим учесницима лицитације уплаћени износ учешћа на лицитацији биће врaћен у року од седам дана од дана спроведене лицитације.

Оглас објавити преко Радија и ТВ Пожега као и на огласној табли Месне заједнице Пожега.

У Пожеги, дана 15.9.2017.године

**ПРЕДСЕДНИК КОМИСИЈЕ,**

**Радосав Анђелић**

\_\_\_\_\_\_\_\_\_\_\_\_\_\_\_\_\_\_\_\_\_\_